સૈનફ્રાન્સિસકો: ફેસબુકની જુલાઈ- સપ્ટેમ્બર ત્રિમાસિક ગાળામાં આવક 33 ટકા વધીને 13.73 અબજ ડોલર થઈ ગઈ છે. નિષ્ણાતોને 13.78 અબડ ડોલક થવાની આશા હતી. મંથલી એક્ટિવ યુઝર્સની સંખ્યામાં 10 ટકાનો વધારો થઈને 2.27 અબજ થઈ ગયા છે. જોકે નિષ્ણાતોને 2.29 અબજ થવાનો અંદાજ હતો. ફેસબુકના સીઈઓ માર્ક ઝકરબર્ગે કહ્યું કે, આગામી વર્ષે મોટા પાયે રોકાણ કરવામાં આવશે. ફેસબુક વોચ, ઈંસ્ટાગ્રામ ટીવી અને ફેસબુક માર્કેટપ્લસ જેવા નવા પ્રોજેક્ટ બનાવવા અને સાઈબર સિક્યોરિટી વધારવા વિશે ફોકસ કરવામાં આવશે.